Edison Rijna

Edison Enrique Rijna (☆ 7 di yüli 1967 na Boneiru) ta un polítiko hulandes i diplomátiko. Desde 18 di aprel 2023 e ta "representante spesial" di Hulanda Karibense ku referensia na e fondonan di Union Oropeo i Nashonnan Uni i e relashonnan ekonómiko ku Latinoamérika.Edison Rijna benoemd tot speciaal gezant, Rijksoverheid, 27 di mart 2023. E tabata gezaghebber di Boneiru di 2014 te 2023.

 Bida 
Rijna a nase na Boneiru i tabata alumno di Prinses Beatrix School i Scholengemeenschap Bonaire (SGB) na Kralendijk. Despues di termina su skol sekundario ela bai studia na Hulanda, sigui pa un estadia largu na Kòrsou. For di Kòrsou e ta lanta na Boneiru un empresa di resiklahe di desperdisio na 2011. Promé cu esei e tabata traha na diferente banko den Karibe.

Rijna ta residensiá na Boneiru desde su nombramentu dia 22 di ougùstùs 2014 komo gezaghebber di Boneiru. E tabata e susesor di Lydia Emerencia ku mester a kita despues di un moshon di deskonfiansa di konseho insular boneriano, mientras riba e isla tabata reina intrankilidat polítiko. Entre 1 di mart 2014 i 22 di ougùstùs 2014 e tabata gezaghebber interino di Boneiru. Na 2020 su término a wòrdu extendí ku un di dos término di seis aña. Na oktober 2022 despues ku a surgi krítika riba kon a fasilitá desaroyadónan hulandes ku tereno den zonanan di koral na kosta, konseho insular ta manda Rijna ku fakansi pa dos siman pa por hasi investigashon di su enbolbimentu. 

Dia 18 di aprel 2023 Rijna a retirá for di funshon di gezaghebber. Nolly Oleana ta fungi komo su remplasante te dia un gezaghebber nobo keda nombrá.

Rijna tabata kasá ku Freeke Kunst, kende a fayesé di kanser na 2017. Huntu nan tin dos yu.

Category:Hende
Category:Polítiko di Boneiru